Tulihan kuvattua: heinäkuuta 2015
Tulihan taas kuvattua
Hiljaista on. Ei edes läheiseltä lintutornilta näkynyt oikeastaan muuta kuin kauempana olevat joutsen pariskunta ja jokunen nokikana. Liekkö sitten säällä ollut vaikutusta, sillä hetken kuluttua alkoi vettä tulla. Tänä kesänä eivät nurmikot ole kuivuudesta kärsineet, eikä kyllä mikään muukaan.
Tämä vene odottaa vesille pääsyä - vieläkin.
Hyvin ilmastoitu kesämenopeli.
Missä ovat kaikki perhoset ja muut ötökät!
Todellakin, vain muutamia tesmaperhosia on näkynyt ja joku yksittäinen sinisiipi. Erilaisia kimalaisia sitten on senkin edestä! Laskin tässä taannoin yhdestä putkikasvin - taisi olla ukonputki - kukinnosta kymmenen erilaista kimalaista, kaksi ampiaista ja yhden muurahaisen.
Lähettänyt Pirkkoinkeri klo 17.40 10 kommenttia:
Kovin suppea on korentolajisto rannalla. Näitä pieniä on sitten senkin edestä. Tämä on mielestäni hoikkatytönkorento.
Sirotytönkorento on toinen, joita lentelee.
Sitten kun korento onkin tämän näköinen ja värinen, jää minulta tunnistamatta :)
Tätä minun tunnistustaitoa nauraa korennotkin.
Lähettänyt Pirkkoinkeri klo 18.09 14 kommenttia:
En yleensä kuuta kuvaa, oli kuinka täyteinen hyvänsä. Nyt tein poikkeuksen kun auringon valokin männyn runkoihin osui ja kuu nousi suurena ja kalvakkaana. Keittiön ikkunasta eilen kello 22.48.
Näin punaisen hyönteisen lentävän ja luulin leppäkertuksi. Olin jo ohittamassa sen kun kuitenkin käännyin tarkemmin katsomaan. Hyvä niin, sillä sain uuden hyönteisen "kokoelmaani". Haavanruskokalvaja. Näillä hämäävästi pilkkujen määrä vaihtelee.
Lähettänyt Pirkkoinkeri klo 20.16 2 kommenttia:
Oranssikeltanot kukkivat tällä hetkellä runsaasti. Ei mikään yleinen kasvi, mutta täällä noita esiintymiä on kohtalaisesti.
Aiemmin ei ole silmiini osunut rannalla sormustinkukkia, mutta nyt sieltä heinikosta niitä esille työntyy. Tällä alueellahan on ollut joskus asutusta. Lienevätkö sitten perua niiltä ajoilta, mutta toisaalta sinne on istutettu myös uusia kasveja.
Päivänkakkarat ovat aina yhtä kauniita.
Variksenpoika oppaana. Tienviitta näkyisi olevan pesun tarpeessa :)
Lähettänyt Pirkkoinkeri klo 22.30 12 kommenttia:
Tunnisteet: Linnut, Luonnonkasvit